Neuvoston asetus (ETY) N:o 2054/93, annettu 19 päivänä heinäkuuta 1993, tavallisen vehnän, rukiin, ohran, maissin, durran ja durumvehnän vakiolaaduista annetun asetuksen (ETY) N:o 2731/75 muuttamisesta



Virallinen lehti nro L 187 , 29/07/1993 s. 0006 - 0007

Suomenk. erityispainos Alue 3 Nide 51 s. 0075

Ruotsink. erityispainos Alue 3 Nide 51 s. 0075



NEUVOSTON ASETUS (ETY) N:o 2054/93, annettu 19 päivänä heinäkuuta 1993, tavallisen vehnän, rukiin, ohran, maissin, durran ja durumvehnän vakiolaaduista annetun asetuksen (ETY) N:o 2731/75 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1) ja erityisesti sen 3 artiklan 4 kohdan, ottaa huomioon komission ehdotuksen, ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksessa (ETY) N:o 1766/92 säädetään tavoitehinnan, kynnyshinnan ja interventiohinnan vahvistamisesta samalle tasolle tärkeimpien viljojen osalta; tämän vuoksi ei enää ole syytä määritellä tavallisen vehnän eri laatuja eri hintatyypeille, interventiohintaa ja tavoitehintaa varten vahvistetun vakiolaadun soveltamista on laajennettava kynnyshintaan, koska kynnyshintaa ei enää johdeta tavoitehinnasta, ja tämän vuoksi olisi muutettava asetusta (ETY) N:o 2731/75(4), ON ANTANUT TÄMÄN ASETUKSEN: 1 artikla Muutetaan asetus (ETY) N:o 2731/75 seuraavasti. 1 Korvataan 1 artikla seuraavasti: "1 artikla Vakiolaatu, jolle vehnän interventiohinta, tavoitehinta ja kynnyshinta vahvistetaan, määritellään seuraavien fyysisten ja teknisten vaatimusten mukaan: 1 Fyysiset laatuvaatimukset a) laadultaan virheetön, kunnollinen ja myyntilaatua oleva tavallinen vehnä, jossa ei ole epätavallista hajua eikä eläviä tuholaisia ja jolla on tälle viljalle ominainen väri; b) kosteuspitoisuus: 14 prosenttia; c) niiden ainesten kokonaisprosenttimäärä, jotka eivät ole moitteettoman laatuista perusviljaa: 5 prosenttia, josta: - rikkoutuneiden jyvien prosenttimäärä: 2 prosenttia, - jyvistä koostuvien epäpuhtauksien prosenttimäärä: 1,5 prosenttia ('jyvistä koostuvilla epäpuhtauksilla` tarkoitetaan kuivettuneita jyviä, muiden viljojen jyviä, tuholaisten vioittamia jyviä, jyviä, joiden alkiossa on värivikoja ja kuivauksessa lämpövioittuneita jyviä), - itäneiden jyvien prosenttimäärä: 1 prosentti, - erilaisten epäpuhtauksien prosenttimäärä: 0,5 prosenttia ('erilaisia epäpuhtauksia` ovat muiden kasvilajien siemenet, vaurioituneet jyvät, varsinaiset epäpuhtaudet, kuoret, torajyvät, pilaantuneet jyvät, kuolleet hyönteiset ja hyönteisten osat); d) ominaispaino: 76 kiloa hehtolitraa kohti. 2 Tekniset laatuvaatimukset - tästä vehnästä valmistettu taikina ei tartu kiinni koneellisen vaivauksen aikana, - kuiva-aineen proteiinipitoisuus (N × 5,7) on vähintään 11,5 prosenttia, - Zélény-luku on vähintään 25, - sakoluku on vähintään 230, joka sisältää 60 sekunnin valmisteluajan (ravistaminen)." 2 Korvataan 2, 3, 4, 4 a ja 5 artiklassa ilmaisu "tavoitehinta ja interventiohinta" ilmaisulla "tavoitehinta, interventio-hinta ja kynnyshinta". 3 Korvataan 6 artiklan b alakohdassa ilmaisu "asetuksen (ETY) N:o 2727/75 26 artiklassa säädettyä menettelyä noudattaen" ilmaisulla "asetuksen (ETY) N:o 1766/92 23 artiklassa säädettyä menettelyä noudattaen". 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä heinäkuuta 1993. Neuvoston puolesta Puheenjohtaja A. BOURGEOIS (1) EYVL N:o L 181, 1.7.1992, s. 21 (2) EYVL N:o C 194, 19.7.1993, s. 0 (3) EYVL N:o C 201, 26.7.1993, s. 0 (4) EYVL N:o L 281, 1.11.1975, s. 22. Asetus sellaisena kuin se on viimeksi muutettuna asetuksella (ETY) N:o 2094/87 (EYVL N:o L 196, 17.7.1987, s. 1).